stanford-oval/wikipedia huggingface dataset:
ליאור שגב
קריירה

שגב גדל בקרית ביאליק, למד בתיכון אורט ביאליק ושיחק בקבוצת בית הספר במסגרת ליגת העל לתיכונים. לאחר מכן שיחק בקבוצת עירוני נהריה מהליגה הלאומית בעונת 2001/02 ועלה עימה לליגת העל. בעונה שלאחר מכן עבר להפועל צפת וירד עימה לליגה הארצית. שיחק שתי עונות בהפועל ירכא, בעונתו הראשונה עלה עימה לליגה הלאומית, בשנייה שב עם קבוצתו לליגה הארצית. בעונת 2005/06 עבר לאליצור רמלה, בה שיחק 21 משחקים בהם קלע 11.3 נקודות בממוצע למשחק. לאחר מכן המשיך לנדוד בליגה הלאומית כשעבר למכבי אשדוד.
בעונת 2007/08, שיחק בבית"ר בנימינה, בה הציג יכולה מעולה של 18.1 נקודות, 4.1 ריבאונדים, 8.5 אסיסטים ו-2.6 חטיפות בכ-32.8 דקות בממוצע למשחק, מה שהקנה לו מקום בחמישיית העונה ואת תואר השחקן המשתפר של העונה בליגה הלאומית. בעקבות יכולתו בבינימינה, שגב חתם בהפועל חולון. הוא החל את העונה בצורה טובה עם 6 נקודות, 2.2 ריבאונדים ו-5.8 אסיסטים בממוצע בחמשת משחקיו הראשונים בקבוצה, אך לאחר משחק שבו לא שותף נגד הפועל ירושלים החל לצנוח ביכולתו בעיקר בגלל קיצוץ משמעותי בדקות המשחק שקיבל. עם זאת שגב סייע לקבוצתו לזכות בגביע המדינה לאחר ניצחון בגמר על מכבי חיפה.
ב-1 ביוני 2009, חתם שגב בהפועל גלבוע גליל ובחודש דצמבר עבר לעירוני נהריה.
בעונת 2012 שיחק שגב בקבוצת ברק נתניה מליגת העל בכדורסל, לאחר עונה זו חתם במכבי חיפה, אתה זכה באליפות המדינה.
לאחר מכן חתם בעירוני נהריה מהליגה הלאומית, לה תרם משמעותית בזכייתה באליפות שהשיבה אותה לליגת העל לראשונה מזה 4 שנים.
בעונת 2014/15 נשאר בליגה השנייה כאשר שב לשחק בברק נתניה, איתה עלה עד לחצי גמר הפלייאוף.
ביולי 2015 חתם בקבוצת הליגה הלאומית אליצור קריית אתא, שם נפצע בצורה קשה בברכו וכתוצאה מכך סיים את הקריירה.
בעונת 2016/17 שימש כמאמן במחלקת הנוער במכבי קריית מוצקין ובמהלך העונה שב מפרישה כדי לשחק בקבוצה הבוגרת בליגה הארצית מחוז צפון. במשחק המכריע בסדרת הגמר קלע שגב שלשה בשנייה האחרונה והביא לקריית מוצקין ניצחון, שהעלה אותה לליגה הלאומית.
ב-29 בדצמבר 2017 הודיע שגב על פרישה ממשחק פעיל לאחר פציעה
הערות שוליים

↑  משגב עם, באתר ספסל
↑  אבי יופה, אליצור רמלה צירפה את ליאור שגב, 08.07.05, אתר ספסל
1 2  ליאור שגב|ממוצעי קריירה, אתר ספסל
↑  ליאור שגב|פירוט משחקים, עונת 2008-09, אתר ספסל
↑  אור שקדי‏, גלבוע/גליל צירפה את ליאור שגב ומוטי מוסקוביץ, באתר וואלה, 1 ביוני 2009
↑  צפו: סל ניצחון מהסרטים העלה את קריית מוצקין לליגה הלאומית, באתר ynet, 15 במאי 2017
↑  כפיר חודרה, ‏בגיל 34 ובשל פציעה: ליאור שגב פורש מכדורסל, באתר ONE‏, 29 בדצמבר 2017
יונתן אטיאס

| --- | --- |
אין תמונה חופשית
 לידה:  26 בינואר 2001 (בן 23) גן יבנה, ישראל
 עמדה:  פאוור פורוורד, סנטר
 גובה:  2.05
 מספר:  5
 קבוצות כשחקן
 2019–2022   2021– 2022   2022–:  מכבי תל אביב   ← עירוני נהריה   אליצור עירוני נתניה
 הישגים כשחקן
 2 אליפויות ישראל (2020, 2021)   גביע ווינר סל (2020)   גביע המדינה בכדורסל (2021)
 
יונתן משה אטיאס (נולד ב-26 בינואר 2001) הוא כדורסלן ישראלי, המשחק בעמדות הפאוור פורוורד והסנטר באליצור עירוני נתניה ובנבחרת העתודה.
קריירה

אטיאס נולד בגן יבנה והחל לשחק שם כדורסל. בגיל 15, הוא עבר למחלקת הנוער של מכבי תל אביב. בגיל 16 עלה לקבוצת הנוער של מכבי, כשכבר באותה עונה הוא זכה עם הקבוצה באליפות המדינה. באותה שנה הקבוצה הפסידה במשחק גמר הגביע להפועל עמק יזרעאל. ב-20 בדצמבר 2018, הגיע אטיאס יחד עם תיכון חדש תל אביב לגמר ליגת העל לתיכונים, שם קלע 4 נקודות וסייע לקבוצתו לנצח את תיכון כצנלסון ולזכות באליפות. עונה לאחר מכן, אטיאס סייע לקבוצת הנוער לזכות בדאבל לאחר ניצחון 0–3 בסדרת הגמר מול הפועל תל אביב.
בעונת 2019/2020, עלה אטיאס לסגל הבוגר של מכבי תל אביב ושיחק לסירוגין בקבוצת הנוער כחריג גיל. במכבי הוא שותף ב-14 משחקים, בהם העמיד 0.2 נקודות ו-0.5 ריבאונדים ב-2.7 דקות בממוצע למשחק. בתום העונה זכה אטיאס עם הקבוצה באליפות. בעונת 2020/2021, אטיאס שותף ב-7 משחקים בהם העמיד ממוצעים של 1.4 נקודות ו-0.6 ריבאונדים ב-5.0 דקות. באותה עונה זכה אטיאס עם הקבוצה בטראבל, כשזכה בגביע ווינר סל, גביע המדינה ובאליפות המדינה.
לקראת עונת 2021/2022 הושאל ממכבי תל אביב לעירוני נהריה מהליגה הלאומית. בעונתו בנהריה לא זכה ליציבות בדק' המשחק בקבוצה ולא הרבה לקלוע, במהלך העונה הסדירה שותף ב-21 משחקים עם כ-9 דק' ו-2 נק' בממוצע. בשלב הפלייאוף שותף ב-6 משחקים בהם שותף כ-5.5 דק' ובהן העמיד 0.6 נק' בממוצע.
לקראת עונת 2022/2023 חתם באליצור עירוני נתניה. בעונת 2023 חתם במכבי רעננה.
הערות שוליים

↑  בפעם השנייה ברציפות: מכבי תל אביב אלופת ליגת העל לנוער, באתר וואלה, 25 במאי 2018
↑  אילון סלוס, גמר גביע המדינה לנוער ע”ש יגאל דר: הפועל עמק יזרעאל גברה על מכבי ת”א 83–93 וזכתה בגביע, באתר איגוד הכדורסל, ‏25 במרץ, 2018
↑  אסי ממן, ‏תיכון חדש אלופת התיכונים לאחר 67:96 על כפ"ס, באתר ONE‏, 20 בדצמבר 2018
↑  אור שקדי‏, כדורסל נוער: מכבי תל אביב השלימה זכייה בדאבל, באתר וואלה, 29 במאי 2019
↑  יונתן אטיאס חתם בנתניה
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יונתן אטיאס".
אור גורן

| --- | --- |
אין תמונה חופשית
 לידה:  20 באוקטובר 1956  (בן 68) משמר העמק שבישראל
 עמדה:  גארד
 גובה:  1.92 מטר
 קבוצות כשחקן
 1973–1975   1975–1978   1978–1980   1980–1985   1985–1987   1987–1988   1988–1989   1989–1990   1990–1991   1991–1993:  הפועל מגידו   הפועל גבת   אוניברסיטת יוסטון   הפועל רמת גן   מכבי רמת גן   אליצור נתניה   הפועל גליל עליון   אליצור נווה-דוד רמלה   ביתר תל אביב   מכבי חדרה
 
אור גורן (נולד ב-20 באוקטובר 1956) הוא כדורסלן עבר ישראלי.
ביוגרפיה

גורן נולד בקיבוץ משמר העמק, בן לאדם (פוטו) גורן, משחקניה הבולטים בעבר של הפועל משמר העמק ולימים מאמן נבחרת הנוער. אחיו של אור, דודו, שיחק בהפועל גבת/יגור ובהפועל גן שמואל.
כבר בנעוריו נמנה גורן עם סגל קבוצת הבוגרים המקומית, ולאחר מכן עם סגל הקבוצה האזורית המאוחדת, הפועל מגידו. גורן הצטיין, ועד מהרה עבר לשחק במדי הקבוצה הבכירה באזור, הפועל גבת/יגור.
בעונת 1975/1976 העפילה גבת/יגור לגמר גביע המדינה בפעם השנייה ברציפות, וזאת לאחר שהדיחה את מכבי תל אביב. הקבוצה זכתה בגביע המדינה לאחר ניצחון על הפועל תל אביב. גבת/יגור הייתה הקבוצה הראשונה מחוץ לעיר תל אביב שזוכה בתואר כלשהו (אליפות או גביע). גורן היה שותף לזכייה זו והצטיין במשחק הגמר.
גורן שיחק גם בהפועל ומכבי רמת גן, הפועל גליל עליון, אליצור נתניה, אליצור נווה-דוד רמלה, ביתר תל אביב ומכבי חדרה. כמו כן שיחק שנתיים באוניברסיטת יוסטון. הוא שיחק 77 משחקים במדי נבחרת ישראל.
גורן ממוקם במקום החמישי בטבלת קלעי כל הזמנים, כאשר רק דורון ג'מצ'י, מיקי ברקוביץ', עופר אשד ובוזי ינאי קלעו יותר ממנו. הוא נבחר במקום ה-31 ברשימת 50 הכדורסלנים הישראלים הטובים ביותר בכל הזמנים שפורסמה בספר שכתב פרשן הכדורסל ערן סלע, "היכל התהילה".
יהוא אורלנד

| --- | --- |

יהוא אורלנד, 2011
 לידה:  14 בספטמבר 1981 (בן 43) ישראל
 עמדה:  רכז, קלע
 גובה:  1.93 מטר
 קבוצות כשחקן
 1999–2001   2001–2002   2002–2003   2003–2006   2006–2007   2007–2008   2008–2009   2009–2011   2011–2014   2014–2016:  הפועל גליל עליון   מכבי רעננה   עירוני רמת גן   אליצור אשקלון   הפועל גלבוע/עפולה   הפועל ירושלים   הפועל חולון   מכבי ראשון לציון   ברק נתניה   מכבי אשדוד באר טוביה
 הישגים כשחקן
 גביע המדינה (2008, 2009)
 קבוצות כמאמן
 2019 – 2021   2021 – 2022   2023 – 2024   2024 –:  הפועל עמק חפר   הפועל חבל מודיעין מכבי עירוני רעננה   בני הרצליה
 הישגים כמאמן
 מאמן העונה בליגה הלאומית (2022)
יהוא אורלנד (נולד ב-14 בספטמבר 1981) הוא כדורסלן עבר ישראלי המשמש כמאמנה של בני הרצליה מליגת העל. אורלנד היה ידוע כקלע מצטיין, בעיקר מטווח שלוש הנקודות.
קריירה

אורלנד החל לשחק בקבוצת הנוער של הפועל גליל עליון, וזכה עמה בגביע המדינה. בשנת 1999 החל לשחק בקבוצה הבוגרת, אך זכה לדקות משחק מועטות. בשנת 2001 עבר למכבי רעננה, אחר כך לעירוני רמת גן, וב-2003 הגיע לאליצור אשקלון. בקבוצה זו שיחק במשך 3 עונות, והחל מהעונה השנייה בה אף שימש כקפטן.
בעונת 2006/07 שיחק אורלנד בהפועל גלבוע/עפולה שעלתה לליגת העל. הוא היה אחד השחקנים המרכזיים בקבוצה, ובסיום העונה החליטה הפועל ירושלים, נגדה קלע 8 שלשות במשחק שנערך באולם מלחה, לצרפו לשורותיה. עם זאת, בקבוצה זו לא התבלט, ובסיום העונה עבר להפועל חולון. עם שתי הקבוצות זכה בגביע המדינה. בשנת 2009 הצטרף למכבי ראשון לציון בה שיחק עד שנת 2011. בשנת 2011 הצטרף לברק נתניה, במסגרתה שיחק שלוש עונות. במהלך תקופתו בנתניה פרצה שביתת שחקנים ישראליים ואורלנד היה מהבודדים אשר סירבו לשתף עימה פעולה. בחודש יולי 2014 חתם בקבוצת מכבי אשדוד באר טוביה.
ב-30 ביוני 2016 הודיע על פרישה מכדורסל.
אורלנד שיחק בנבחרות הקדטים והעתודה של ישראל, אך מעולם לא שיחק בנבחרת הבוגרת.
לקראת עונת 2017/18, התמנה אורלנד למנהל המקצועי של מועדון הפועל עמק חפר, שמחזיקה באחת ממחלקות הנוער המובילות בארץ כיום. בעונתו הראשונה במועדון, שימש במקביל לתפקידו כמנהל המקצועי גם כמאמן קבוצת הנערים לאומית של הפועל עמק חפר, שהגיעה לשלב הראשון של אליפות המדינה לנערים, בו הפסידה להפועל כפר סבא. לקראת סוף עונת 2017/18, כשהוא עדיין מחזיק בתפקידו כמאמן קבוצת הנערים לאומית של המועדון, החליף אורלנד את מאמן קבוצת הנוער על של הפועל עמק חפר, רמון וולפסון, וכך אימן במקביל את שתי קבוצות הנוער הבכירות של המועדון. בעונת 2018/19, ויתר אורלנד על תפקידו כמאמן קבוצת הנערים לאומית של עמק חפר ועבר לשמש כמאמן קבוצת הנוער על בלבד, במקביל לתפקידו כמנהל המקצועי של המועדון. בעונת 2019/20 התמנה אורלנד למאמן שותף יחד עם רמון וולפסון (שחזר למועדון כשנה אחרי שפוטר והוחלף על ידי אורלנד בקבוצת הנוער) בקבוצת הבוגרים של עמק חפר המשחקת בליגה הארצית מחוז צפון ובקבוצת הנוער שמשחקת בליגת העל מחוז צפון. בקבוצה הבוגרת הוחתמו שישה שחקנים בוגרים בלבד, ושאר השחקנים הם שחקני נוער. שתי הקבוצות מתאמנות יחד תחת וולפסון ואורלנד, וחלק משחקני הנוער משחקים באופן קבוע בשתי המסגרות.
ביולי 2021 מונה למאמנה של הפועל חבל מודיעין במקומו של נתי כהן, עונתו הראשונה בקבוצה הייתה מוצלחת והקבוצה סיימה במקום ה-2 והעפילה לראשונה לפלייאוף, ובהמשך לשלב חצי הגמר בו הודחה. את עונתו השנייה במועדון פתחה הקבוצה במאזן של 10 הפסדים רצופים ללא ניצחון, עקב כך הוחלט על סיום העסקתו של אורלנד.
במרץ 2023 מונה למאמנה של מכבי רעננה במקומו של ניר קפלן.
ביוני 2024 מונה למאמנה של בני הרצליה במקומו של דן שמיר.
חייו האישיים

אורלנד הוא בוגר תואר ראשון בניהול מהאוניברסיטה הפתוחה, נשוי לאלונה, ביתו של שחקן העבר בארי לייבוביץ', לזוג יש בן ובת.
הערות שוליים

↑  חוזר ללאומית: אלכס צ'וברביץ' הצטרף לנהריה, באתר ONE‏, 11 ביולי 2021
שמוליק ברנר

| --- | --- |

 לידה:  8 במרץ 1981 (בן 43) קריית ביאליק שבישראל
 עמדה:  רכז
 גובה:  1.90 מטר
 מספר:  10
 קבוצות כשחקן
 1999–2001   2001–2004   2004–2005   2005–2006   2006–2009   2009–2011   2011–2012   2012–2013:  הפועל גליל עליון   עירוני קריית אתא   מכבי חיפה   הפועל עפולה   עירוני רמת גן   ברק נתניה   מועדון כדורסל הבקעה   הפועל גלבוע גליל
 הישגים כשחקן
 שחקן העונה בליגה הלאומית (2006)   מלך החטיפות של ליגת העל (2010)   חמישיית העונה בליגת העל (2010)   מלך האסיסטים של ליגת העל (2011)
 קבוצות כמאמן
 2017 – 2018   2021 – 2022   2023 –:  מכבי ראשון לציון   מכבי רמת גן  מכבי רמת גן
 הישגים כמאמן
 הגעה לפיינל פור עם מכבי ראשון לציון בליגת העל, זכייה באליפות הליגה הלאומית עם מכבי עירוני רמת גן
שמואל (שמוליק) ברנר (נולד ב-8 במרץ 1981 בקריית ביאליק) הוא כדורסלן עבר ישראלי ששיחק בעמדת הרכז במספר קבוצות מליגת העל הישראלית המשמש כיום כמאמנה של מכבי רמת גן מליגת העל ומליגת האלופות של פיב"א.
קריירה

בצעירותו שיחק ברנר בנבחרת בית ספרו, אורט ביאליק ואף זכה עימה באליפות ליגת התיכונים בעונת 1998/1999. לאחר עונה זו, עלה לבוגרים וחתם בהפועל גליל עליון, בה שיחק במשך שנתיים והיה שותף גם למשחקיה בגביע קוראץ' ובגביע ספורטה, אך לא הצליח לבלוט, בעיקר בגלל מיעוט דקות המשחק שקיבל.
בעונת 2001/2002 חתם בעירוני קריית אתא, בה החל לקבל דקות משחק בהדרגה ויכולתו השתפרה בהתאם. עונתו השנייה בקבוצה הייתה מהטובות שלו בליגת העל. הוא קלע 6.3 נקודות, הוריד 2.6 ריבאונדים ומסר 4.4 אסיסטים שלא סייעו לקבוצתו שירדה לליגה הלאומית בסיום העונה. ברנר המשיך לשחק בקריית אתא עד לאמצע עונת 2004/2005 ועבר למכבי חיפה, אך גם עימה ירד ללאומית.
בקיץ 2005 חתם בהפועל עפולה, במסגרתה הציג ממוצעים של 10.5 נקודות, 2.7 ריבאונדים ו-4 אסיסטים ב-7 דקות למשחק בלבד שהקנו לו את תואר שחקן העונה של הליגה הלאומית יחד עם דורון קרמר. לאחר מכן שיחק במשך שלוש עונות בעירוני רמת גן, בחלקן שימש אף כקפטן הקבוצה.
ב-5 באוקטובר 2009 חתם בברק נתניה. בעונתו הראשונה בקבוצה הוביל אותה עד לפיינל פור ונבחר לחמישיית העונה בליגת העל, ובעונה השנייה סיים כמלך האסיסטים של הליגה עם 6.2 אסיסטים למשחק. בעונת 2010/2011 היה שותף ברנר להפסד של הקבוצה בגמר גביע המדינה למכבי תל אביב, תוך שהוא קולע בגמר 6 נקודות.
ב-23 ביוני 2011 חתם במועדון כדורסל הבקעה, העולה החדשה לליגת העל.
באוקטובר 2012 חתם בהפועל גלבוע גליל מליגת העל בכדורסל.
בקיץ 2013 פרש, והחל את קריירת האימון שלו כעוזר מאמן מכבי ראשון לציון.
במהלך עונת 2016/17, לאחר פיטורי אריק שיבק, קודם לעמדת מאמן הקבוצה.
ב-10 באפריל 2018 הודיע מועדון הכדורסל מכבי ראשון לציון כי החליט להיפרד ממאמן הקבוצה שמוליק ברנר לאור תוצאות הקבוצה. במקומו מונה לתפקיד צביקה שרף שיאמן את הקבוצה עד סוף עונת 2018/19 .
ב-1/1/19 החל את תפקידו כמנהל המקצועי של אגודת עירוני ״דור העתיד״ קריית אונו במקומו של ברק פלג.
במרץ 2021 מונה למאמנה של מכבי רמת גן מהליגה הלאומית במהלך העונה הוביל את הקבוצה לגמר הפלייאוף בו הפסידה לעירוני קריית אתא, לאחר העונה המוצלחת לא חידש חוזהו והוא הוחלף ביניב בורגר.
בינואר 2023 מונה פעם נוספת למאמנה של רמת גן במקומו של יניב בורגר ותחת הדרכתו סיימה הקבוצה כאלופת הליגה הלאומית והעפילה אל ליגת העל.
הערות שוליים

↑  שמוליק ברנר חתם במכבי רמת גן עד תום העונה, באתר ONE‏, 12 במרץ 2021
↑  חזר בדלת הראשית: שמוליק ברנר שוב מאמן את מכבי עירוני רמת גן
שי כספי

| --- | --- |

 לידה:  1960 (בן 65 בערך)
 גובה:  2.02 מטר
 קבוצות כשחקן
 1979 1980–1985 1986 1988:  הפועל גן שמואל בית"ר תל אביב מכבי חיפה מכבי נתניה
שי כספי (נולד בשנת 1960) הוא כדורסלן עבר ישראלי, בגובה 2.02 מטר, ששיחק, בין היתר, בבית"ר תל אביב ובנבחרת ישראל.
ביוגרפיה

כספי החל את הקריירה בגיל 17 בקבוצת הנוער של בית"ר תל אביב. הוא היה חלק ממחלקת נוער מפוארת של הקבוצה באותן שנים. הישג השיא של מחלקת הנוער היה בזכיית קבוצת הנוער באליפות המדינה בעונת 75/76 - הישג חד פעמי שלא חזר על עצמו.
בהמשך עבר להפועל גן שמואל מהליגה השנייה, וסייע לעלייתה לליגה הראשונה. לאחר מכן חזר כספי לבית"ר תל אביב, ושיחק במדיה עוד חמש עונות. לאחר שהסתכסך עם הנהלת הקבוצה והושם בהסגר, עבר כספי למכבי חיפה באמצעות החלטת בית משפט.
בתום עונה אחת, עבר כספי למכבי נתניה שעמה ירד ליגה. בליגה השנייה חזר לשחק בבית"ר תל אביב. סך הכל קלע למעלה מ-2,000 נקודות בקריירה.
בנבחרת ישראל רשם כספי 32 הופעות, ושיחק בטורניר הקדם אולימפי 1984.
לאחר הפרישה עבד כספי כמנהל תיקי לקוחות בחברת החשמל.
הערות שוליים

↑  אלכס פרלמן, הכדורסלן שביצע תפנית שמאלה, מעריב, 7 באוגוסט 1977
↑  מרדכי רוזנבלום, ההסדר בכדורסל - מוצא של התאבדות לשחקנים, מעריב, 14 באוגוסט 1985
↑  ברוריה ביגמן, כספי: רוצה עליה רביבית, הנפלד: ההגנה שלנו תנצח, מעריב, 19 בפברואר 1989
1 2  ערן סלע, נראו לאחרונה, אתר כדורסלע
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
בייביטרון

| --- | --- |

 לידה:  6 ביוני 2000  (בן 24) איפסילנטי, מישיגן
 שם לידה:  ג'יימס אדוארד ג'ונסון הרביעי
 שם במה:  BabyTron 
 מוקד פעילות:  ארצות הברית 
 תקופת הפעילות:  מ-2017
 מקום לימודים:  תיכון לינקולן 
 עיסוק:  ראפר, פזמונאי
 סוגה:  היפ הופ, טראפ, סקאם ראפ
 שפה מועדפת:  אנגלית 
 חברת תקליטים:  אמפייר דיסטריביושן, The Hip Hop Lab
 babytron.net
 פרופיל ב-IMDb
 
ג'יימס אדוארד ג'ונסון הרביעי  (באנגלית: James Edward Johnson IV; נולד ב-6 ביוני 2000), הידוע בשם הבמה שלו BabyTron, הוא ראפר אמריקאי. הוא זכה לפופולריות תחילה ב-2019 עם השיר "Jesus Shuttlesworth", הוא חבר בקבוצת ההיפ הופ ShittyBoyz.
קריירה

בייביטרון החל להתייחס למוזיקה ברצינות בגיל 17, לצד חברי ילדותו TrDee ו-StanWill, הם הקימו יחד את שלישיית הראפ ShittyBoyz בזמן התיכון. בייביטרון גם שחרר באופן עקבי שירי סולו ומיקסטייפים בפלטפורמות סטרימינג.  הרצועה שלו "Jesus Shuttlesworth" משנת 2019 הפכה ויראלית בקהילת ההיפ הופ,  עם מגוון ממים שצמחו מהרצועה. הרצועה שוחררה במיקסטייפ הבכורה שלו Bin Reaper. ב-2021 הוא הופיע בשיר "Hybrid" של ליל יאכטי. בייביטרון הוציא את האלבום Bin Reaper 2 באוקטובר 2021 עם הופעות של ליל יאכטי, מיילס ברידג'ס (שנקרא RTB MB) ו-ShittyBoyz.
בייביטרון זכה למשיכה בשנת 2022 באמצעות סדרת רצועות שלו שבהן הוא עושה ראפ על מספר גדול של ביטים פופולריים בשיר אחד. בהתחלה עם "Prince of the mitten" בינואר ואחריו "King of the Galaxy" מאוחר יותר באותו החודש.
בייביטרון הוציא את האלבום Megatron ב-4 במרץ 2022, דרך אמפייר דיסטריביושן ו-The Hip Hop Lab.  השיר שלו "Emperor of the Universe" שוחרר ב-17 במאי, עם קליפ בבימויו של קול בנט.
הוא נבחר להיות חלק מרשימת ה-"Freshman Class" של מגזין XXL ב-14 ביוני 2022.
ב-2 באוגוסט יצא הסינגל שלו "Blah Blah Blah" עם TrDee.  ב-5 באוגוסט 2022 יצא המיקסטייפ השני של ShittyBoyz, בשם Trifecta 2.
ב-19 בספטמבר הכריז בייביטרון על האלבום ההבא שלו Bin Reaper 3. ב-28 באוקטובר 2022 יצא Bin Reaper 3: Old Testament (אנ'), שהגיע בשיאו למקום ה-69 במצעד ה-Billboard 200, כניסתו הראשונה לטבלה.
ב-5 בינואר 2023, בייביטרון הכריז על אלבומו השלישי, Bin Reaper 3: New Testament. האלבום כולל שיתופי פעולה עם Babyface Ray (אנ'), ליל יאכטי וקורדאה. האלבום פועל כהמשך ל-Bin Reaper 3: Old Testament. האלבום יצא ב-13 בינואר 2023 והגיע לשיא במקום ה-100 ב-Billboard 200.
דיסקוגרפיה > אלבומי אולפן

| כותרת | פרטי אלבום | מיקום שיא במצעדים> US  |
| --- | --- | --- |
| Sleeve Nash |  תאריך פרסום: 31 באוקטובר 2020  חברת תקליטים: אמפייר דיסטריביושן, The Hip Hop Lab | — |
| Back To The Future |  תאריך פרסום: 2 בדצמבר 2020  חברת תקליטים: אמפייר, The Hip Hop Lab | — |
| Bin Reaper 2 |  תאריך פרסום: 29 באוקטובר 2021  חברת תקליטים: אמפייר, The Hip Hop Lab | — |
| MegaTron |  תאריך פרסום: 4 במרץ 2022  חברת תקליטים: אמפייר, The Hip Hop Lab | — |
| Bin Reaper 3: Old Testament |  תאריך פרסום: 28 באוקטובר 2022  חברת תקליטים: אמפייר, The Hip Hop Lab | 69 |
| Bin Reaper 3: New Testament |  תאריך פרסום: 13 בינואר 2023  חברת תקליטים: אמפייר, The Hip Hop Lab | 100  |
| 6 |  תאריך פרסום: 6 ביוני 2023  חברת תקליטים: אמפייר, The Hip Hop Lab | — |
| MegaTron 2 |  תאריך פרסום: 27 באוקטובר 2023  חברת תקליטים: אמפייר, The Hip Hop Lab | 110 |
| Tronicles |  תאריך פרסום: 8 בנובמבר 2024  חברת תקליטים: אמפייר, The Hip Hop Lab | — |
דיסקוגרפיה > מיקסטייפים

| כותרת | פרטי מיקסטייפ |
| --- | --- |
Different Breed:  תאריך פרסום: 25 באוקטובר 2017  חברת תקליטים: הוצאה עצמית
Bin Reaper:  תאריך פרסום: 30 באוקטובר 2019  חברת תקליטים: אמפייר, The Hip Hop Lab
Lewis & Clark:  תאריך פרסום: 1 בינואר 2021  חברת תקליטים: The Hip Hop Lab
Dookie Brothers 2 (עם TrDee):  תאריך פרסום: 21 במאי 2021  חברת תקליטים: The Hip Hop Lab
Luka Troncic:  תאריך פרסום: 6 ביוני 2021  חברת תקליטים: אמפייר, The Hip Hop Lab
Case Dismissed:  תאריך פרסום: 23 בפברואר 2024  חברת תקליטים: אמפייר, The Hip Hop Lab
Mario & Luigi (עם Certified Trapper):  תאריך פרסום: 9 ביולי 2024  חברת תקליטים: אמפייר, The Hip Hop Lab
דיסקוגרפיה > מיני אלבומים

| כותרת | פרטי מיני אלבום |
| --- | --- |
Pre-Game:  תאריך פרסום: 6 באוגוסט 2020  חברת תקליטים: אמפייר, The Hip Hop Lab
Shitty Bronx (עם BandGang Biggs):  תאריך פרסום: 18 בדצמבר 2020  חברת תקליטים: אמפייר, The Hip Hop Lab
Dookie Brothers (עם TrDee):  תאריך פרסום: 5 בפברואר 2021  חברת תקליטים: אמפייר, The Hip Hop Lab
They Won't Clear This:  תאריך פרסום: 1 בדצמבר 202  חברת תקליטים: אמפייר, The Hip Hop Lab
Out On Bond:  תאריך פרסום: 24 בפברואר 2023  חברת תקליטים: אמפייר, The Hip Hop Lab
אלירן גואטה

| --- | --- |

 לידה:  23 בינואר 1975 (בן 50) נתניה שבישראל
 עמדה:  פאוור פורוורד
 גובה:  1.98 מטר
 מכללה:  טיילר ג'וניור קולג טקסס
 קבוצות כשחקן
 1993–1995   1995–1997   1997–1998   1998–2000   2000–2001   2002–2003    2003–2003   2003–2004   2004–2019   2019–2021:  מכבי נתניה   טיילר ג'וניור קולג   מכבי נתניה   הפועל בית אליעזר   מכבי חדרה   מגניטוגורסק   הפועל עפולה   הפועל מגדל העמק   אליצור ברק נתניה   מכבי חדרה
 
אלירן גואטה (נולד ב-23 בינואר 1975 בנתניה) הוא כדורסלן עבר ישראלי אשר שיחק בעמדת הפאוור פורוורד.
קריירה

גואטה החל את הקריירה שלו בקבוצת הילדים של אליצור מכבי נתניה והתקדם בקבוצה הנוער.
ב-1993 החל לשחק בקבוצת הבוגרים של מכבי נתניה מהליגה הלאומית (הליגה השנייה) בן 18.
ב-1997 עבר גואטה לארצות הברית ושיחק במכללת טיילר ג'וניור קולג שבטקסס שתי עונות שלאחריהן שב למכבי נתניה.
ב-1998 עבר לשחק בבית אליעזר וב-2000 עבר למכבי חדרה.
ב-2002 עזב את ישראל ועבר לשחק בקבוצת מגניטוגורסק מהסופרליגה הרוסית.
ב-2003 שב לישראל וחתם בהפועל עפולה ובאותה שנה עבר למגדל העמק.
ב-2004 שב לאליצור נתניה וב-2008 אף העפיל עמה לליגת העל, במדיה שיחק שש עונות בשתי קדנציות בליגת העל (97-98,2009-2014) ואף שיחק ביורוצ'לנג' בעונת 2011.
ב-2015 שיחק 4 עונות בקבוצת עירוני נתניה כקפטן. קבוצה שהחלה את דרכה בליגה ב' ובהמשך שינתה את שמה לאליצור נתניה ועלתה לליגה הלאומית.
ב-2019 עבר לקבוצת מכבי חדרה בה שיחק במשך שתי עונות ובה סיים את דרכו בכדורסל הישראלי ופרש.
ברייס וושינגטון

| --- | --- |
אין תמונה חופשית
 לידה:  25 בינואר 1996 (בן 28) ניו אורלינס, לואיזיאנה, ארצות הברית
 עמדה:  פאוור פורוורד, סנטר
 מספר:  5
 מכללה:  אוניברסיטת לואיזיאנה בלפאייט
 דראפט:  לא נבחר, 2018
 קבוצות כשחקן
 2018–2019   2019   2019–2021   2021-2023   2024-2025:  סנט ג'ון אדג'   מקאי מטאורס   אליצור עירוני נתניה   הפועל גליל עליון   אליצור נתניה
 
ברייס וושינגטון (באנגלית: Bryce Washington; נולד ב-25 בינואר 1996) הוא כדורסלן אמריקאי, המשחק בעמדות הפאוור פורוורד והסנטר באליצור נתניה מליגת העל בכדורסל
קריירת תיכונים ומכללות

וושינגטון למד בתיכון סנט אוגוסטין שבניו אורלינס, לואיזיאנה, שם שיחק במקביל כדורסל ובייסבול. בקבוצת הכדורסל, העמיד וושינגטון ממוצעים של 15 נקודות ו-12 ריבאונדים למשחק במהלך עונתו האחרונה. במהלך שהותו בתיכון, הוא נבחר פעמיים לחמישייה של המחוז.
בשנת 2014, התחייב וושינגטון לאוניברסיטת לואיזיאנה בלפאייט. בעונתו הראשונה, העמיד וושינגטון ממוצעים של 6.4 נקודות, 5.2 ריבאונדים ו-1.6 אסיסטים למשחק. בסיבוב הראשון בטורניר ה"קולג' אינסיידר", קלע וושינגטון 25 נקודות בדרך לניצחון 68–83 על אוניברסיטת אינקרנייט וורד. וושינגטון נבחר לרוקי העונה בטורניר. בעונתו השנייה במכללה, העמיד וושינגטון ממוצעים של 8.8 נקודות, 5.7 ריבאונדים ו-1.4 אסיסטים למשחק. ב-3 במרץ 2016, הוא רשם דאבל דאבל של 21 נקודות ו-10 ריבאונדים בהפסד 69–72 לאוניברסיטת המדינה של ג'ורג'יה.
בעונתו השלישית, וושינגטון העמיד ממוצעים של 13.6 נקודות, 11.2 ריבאונדים, 2.1 אסיסטים ו-1.2 חטיפות למשחק. ב-13 בפברואר 2017, הוא רשם 25 נקודות ו-13 ריבאונדים בניצחון 61–87 על אוניברסיטת דרום אלבמה. וושינגטון נבחר לחמישייה השנייה של הליגה, כשהוא מוביל אותה בריבאונדים ובאחוזים מהשדה. בעונתו האחרונה, וושינגטון העמיד ממוצעים של 10.4 נקודות, 10.5 ריבאונדים ו-1.3 חטיפות למשחק. ב-17 בנובמבר 2017, בניצחון 82–115 על אוניברסיטת המדינה של סוואנה, הוא רשם 21 נקודות, 15 ריבאונדים ו-5 חטיפות. במשחק זה הוא קלע את הנקודה ה-1,000 במהלך קריירת המכללות שלו. במהלך העונה, וושינגטון ביסס את עצמו כאחד השחקנים המובילים במכללות בריבאונדים ובדאבל דאבל. בתום העונה הוא נבחר לחמישייה הראשונה של הליגה.
קריירה מקצוענית

ב-17 באוקטובר 2018, חתם וושינגטון בסנט ג'ון אדג' מהליגה הלאומית של קנדה. ב-16 משחקים בהם שותף, הוא העמיד ממוצעי דאבל דאבל של 12.1 נקודות ו-11.2 ריבאונדים, יחד עם 2.5 אסיסטים ו-1.5 חטיפות למשחק.
ב-12 באפריל 2019, וושינגטון חתם במקאי מטאורס האוסטרלית מהליגה בקווינסלנד. ב-26 באפריל 2019, וושינגטון רשם שיא קריירה של 33 נקודות, כשהוא קולע ב-13 מ-16 מהשדה, יחד עם 17 ריבאונדים בהפסד 83–87 לגולד קואסט רולרס. ב-18 משחקים בהם שותף, הוא הוביל את הקבוצה בנקודות ובריבאונדים עם 21.7 ו-14.7 בהתאמה למשחק.
ב-2 באוגוסט 2019, חתם וושינגטון לשנתיים באליצור עירוני נתניה מהליגה הלאומית. בעונתו הראשונה בקבוצה, וושינגטון שותף ב-22 משחקים והעמיד ממוצעים של 18.5 נקודות, 9.9 ריבאונדים ו-3.0 אסיסטים ב-37.5 דקות למשחק, לפני שנעצרה העונה בעקבות מגפת הקורונה.
הערות שוליים

↑  עמרי מנהיים, ‏ברייס וושינגטון חתם לשתי עונות בנתניה, באתר ערוץ הספורט, 2 באוגוסט 2019
רוברט רות'בארט

| --- | --- |

רות'בארט במדי הפועל אילת
 לידה:  16 ביוני 1986 (בן 38) סרייבו, יוגוסלביה
 עמדה:  סנטר
 גובה:  2.17 מטרים
 קבוצות כשחקן
 2004–2006   2006–2007   2007–2008   2008–2009   2009–2010   2010–2011   2011–2012   2012–2013   2013–2014   2014–2015  2015–2016   2016–2017 2017–2018   2018   2018   2019–2020   –2020   2021-2022:  ראסינג פריז  הפועל גליל עליון בוראץ' נקטר   עירוני נהריה   ברק נתניה   מכבי חיפה   אולימפיה ליובליאנה   סטארט גידיניה   פאמוקלה   עירוני נהריה   הפועל תל אביב   הפועל אילת מכבי קריית גת  א.ס.ס.מ לה פורטל   הפועל באר שבע בני שמעון   אליצור "איתו" אשקלון   מכבי עירוני רמת גן מכבי רחובות
משה (רוברט) רות'בארט (באנגלית: Robert Rothbart; נולד ב-16 ביוני 1986 בסרייבו שביוגוסלביה) הוא כדורסלן עבר אמריקאי-בוסני-סרבי-ישראלי שישחק בעמדת הסנטר. גובהו 2.17 מטרים. רות'בארט ידוע גם בשל היותו מהשחקנים הדתיים היחידים ששיחקו בליגה מקצוענית.